Produkti un pakalpojumi 2014. gadā (2013. g.)

Darbības ES ārējo attiecību politikas kontekstā Fonds dod ieguldījumu cilvēkkapitāla attīstības uzlabošanā 30 partnervalstīs, kā tas noteiks Fonda regulā un kā to apstiprinājusi Valde. Starp Fonda galvenajām darbībām ir atbalsts ES politikas virzieniem un projektiem, sniedzot politikas analīzi, informācijas un pieredzes izplatīšanu un apmaiņu un atbalstot partnervalstu resursu stiprināšanu. Fonda pievienotās vērtības pamatā ir neitrāla, nekomerciāla un unikāla zināšanu bāze, kurā ietilpst specializētas zināšanas par cilvēkkapitāla attīstību, un tā saiknes ar darba tirgu. Tas ietver specializētas zināšanas par to, kā partnervalstu kontekstam pielāgot pieejas cilvēkkapitāla attīstībai Eiropas Savienībā un tās dalībvalstīs. ETF darba programmā 2014. gadam ir noteikti 19 korporatīvie rezultāti, kuri sekmē cilvēkkapitāla attīstības uzlabošanu kaimiņvalstīs. Šie uz ietekmi vērstie rezultāti tika noteikti, ņemot vērā ETF lomu ES prasmju politikas un instrumentu ārējās dimensijas popularizēšanā, lai atbalstītu ES līdzdalību pasaules mērogā. ETF darbojas dinamiskā vidē, nemitīgi attīstās gan stāvoklis partnervalstīs, gan ES prioritātes, tāpēc, kā vienmēr, Fondam bija elastīgi jāreaģē un pastāvīgi jāatjaunina un jāpielāgo gaidāmie rezultāti. 2014. gadā vispārējo stāvokli īpaši ietekmēja joprojām politiskā nestabilitāte valstīs Vidusjūras dienvidu un austrumu reģionā, kā arī Austrumeiropā Ukrainas militārās krīzes dēļ. Saskaņā ar Fonda starpposma plānu 2014.–17, 2014. gada rezultāti norāda uz trim korporatīviem stratēģiskiem mērķiem: 1) pastiprināt pierādījumos balstītu profesionālās izglītības un mācību politikas analīzi; 2) modernizēt profesionālās izglītības un mācību sistēmas, ņemot vērā mūžizglītības vajadzības; 3) pastiprināt profesionālās izglītības un mācību sniegšanas nozīmi. Tabulā ir atspoguļots darbību un tiešo rezultātu izpildes rādītājs katrā stratēģiskajā mērķī. 2014.–17 starpposma stratēģiskie mērķi un 2014. gada mērķi Izpilde % 2014. g. 1. stratēģiskais mērķis. Pastiprināt pierādījumos balstītas profesionālās izglītības un mācību politikas analīzi 1. gada mērķis. Pastiprināt partnervalstu politiskās analīzes spēju cilvēkkapitāla attīstības jomā 88 % 2. stratēģiskais mērķis. Modernizēt profesionālās izglītības un mācību sistēmas, ņemot vērā mūžizglītības vajadzības 2. gada mērķis. Sniegt atbalstu partnervalstīm šo valstu profesionālās izglītības un mācību sistēmu modernizēšanā, ņemot vērā mūžizglītības vajadzības – tostarp daudzlīmeņu pārvaldību un kvalitātes nodrošināšanu 94 % 3. stratēģiskais mērķis. Pastiprināt profesionālās izglītības un mācību sniegšanas nozīmi, ņemot vērā darba tirgu, kā arī ekonomisko un sociālo kohēziju 3. gada mērķis. Pastiprināt profesionālās izglītības un mācību sniegšanas nozīmi, izmantojot inovatīvas pieejas – kvalifikācija un kvalifikācijas sistēmas, pasniegšana un mācību apguve profesionālajā izglītībā un mācībās, nodarbinātība un nodarbināmība, migrācijas un mobilitātes prasmju aspekti, kā arī uzņēmējdarbības mācīšanās un uzņēmējdarbības prasmes 92 % Izpildes rādītājs 91 % Papildus 2014. gada rezultātu izpildei Fonds sasniedza vēl astoņus korporatīvus tiešus rezultātus no 2013. gada darba programmas sakarā ar izmaiņām tā darbības kontekstā. Šie tiešie rezultāti veido vēl 6 % no Fonda darba 2014. gadā. Tādējādi kopumā izpildes rādītājs ir 97 %, ja ir runa par ETF veiktajiem pasākumiem partnervalstīs. 2013. gadā tiešo rezultātu izpilde bija 144 no 152 jeb 94,73 %. Fonda sekmīgo darbību un vērtīgo ieguldījumu pasākumos, ko īsteno ES kā pasaules mēroga dalībniece, papildus apliecina arī arvien pieaugošais pieprasījums pēc Fonda atbalsta palīdzībai, kuru ES nodrošina ārējās attiecībās. 2014. gadā ETF saņēma un izpildīja 82 lūgumus sniegt palīdzību, kas saņemti no ES dienestiem un centrālajiem dienestiem, kā arī no delegācijām (2013. g. – 78). Papildus 2014. gada darba programmai Fonds gada gaitā atbildēja arī uz Eiropas Komisijas tiešajiem pieprasījumiem. 2014 2013 Komisijas pieprasījumi, kuru ieviešana ir sākta 82 78 Pieprasījumi dienvidaustrumu Eiropas valstīm un Turcijai (%) 34 % 38 % Pieprasījumi Vidusjūras dienvidu un austrumu reģiona valstīm (%) 42 % 28 % Pieprasījumi Austrumeiropas valstīm (%) 17 % 18 % Pieprasījumi Centrālāzijas valstīm (%) 7 % 15 %